મિસ જેકી કોબેલે તેને શારીરિક અને માનસિક બન્ને રીતે સ્ટ્રોન્ગ કરી. તેઓ કહેતાં કે ‘ઇંગ્લિશ ચેનલ 20 ટકા શારીરિક શક્તિ અને 80 ટકા માનસિક શક્તિ – દઢ આત્મવિશ્વાસ સાથે જ તરી શકાય છે. હિંમત અને વિશ્વાસથી ઇંગ્લિશ ચેનલ તો શું આખો દરિયો પણ તરી શકાય છે. એક દિવસ તારી લાઇફ ચેન્જ થઈ જશે, જ્યાં સુધી તું બરફ ન થઈ જા. કોઈ ટેન્ક જોડે અથડાઈ ન જા કે કોઈ મોટા સુનામી વેવ્સમાં સપડાઈ ન જા ત્યાં સુધી આ ચેનલમાં તરવાનું છોડતી નહિ. તું અવશ્ય પહોંચીશ જ અને ગુજરાતમાં નવો ઇતિહાસ લખીશ જ.’